Լինդա Եվանգելիստա

**Լինդա Եվանգելիստա** (), կանադացի մոդել։ Նա մոդելային աշխարհում կայացած է և ունի իր մեծ ազդեցությունը դրա վրա։ Հայտնվել է ավելի քան 700 ամսագրերի շապիկներին։ Նա եղել է լուսանկարիչ Ստիվեն Մեիսելի մուսան։ Հայտնի է Եվանգելիստայի հայտնի խոսքը․ «Մենք չենք արթնանում 10,000 դոլարից պակաս վաստակելու համար»։ Նա սահմանել է ռեկորդ իտալական Vogue ամսագրում, որոնք բոլորն էլ լուսանկարվել է Մեիսելի կողմից։

Նորաձևության աշխարհում նա կոչվում է «*քամելեոն*»։ Նա ամենահայտնի կանանցից էր ուշ 1980–ականներին և 1990–ականներին և վեց սուպերմոդելներից մեկն էր՝ Սինդի Քրոուֆորդի, Նաոմի Քեմփբելի, Ստեֆանի Սեյմուրի, Քրիստի Տարլինգտոնի և Կլաուդիա Շիֆերի հետ միասնին՝ սուպերմոդելների դարաշրջանի ժամանակ։ 1998 թվականին նա դադարեց իր մոդելային գործունեությունը և միայն երեք տարի անց նորից շարունակեց այն՝ այս անգամ աշխատելով ժամանակ առ ժամանակ։ 2008 թվականին «*Fashion File*» հեռուստաշոուի հետևորդները Եվանգելիստային անվանեցին «բոլոր ժամանակների մեծագույն մոդել»։

## Վաղ տարիներ
Եվանգելիստայի ծնողները ունեն իտալական ծագում, ովքեր գաղթել էին Կանադա։ Մեծացել է Սենթ Քեթրինզում՝ կաթոլիկների ընտանիքում։ Հաճախել է Նիագարայի ջրվեժի շրջակայքում գտնվող «*Դենիս Մորիս կաթոլիկ ավագ դպրոց*»։ Նրա հայրը՝ Թոմասոն, աշխատել է Ջեներալ Մոթորսում։ Նա մահացել է 2014 թվականի հունվարի 17։ Իսկ նրա մայրը՝ Մարիսան, եղել է հաշվապահ։ 12 տարեկան հասակում հաճախել է մասնագիտության կողմնորոշման և ինքնահաստատման հասնելու հատուկ դպրոց, որտեղ նա սովորում էր հավասարակշռության և էթիկայի դասեր։ Արդյունքում նրան խորհուրդ տվեցին ընտրել մոդելային կարիերան։

Պատանեկության տարիներին նա աշխատում էր մոդել իր համայնքում։ 1981 թվականին մասնակցեց «Նիագարայի Միսս դեռահաս» գեղեցկության մրցույթին։ Չնայած նրան, որ նա չհաղթեց մրցույթը, սակայն նա գրավեց Elite Model Management մոդելային գործակալության գործակալների ուշադրությունը։

16 տարեկանում մեկնեց Ճապոնիա։ Սակայն նկարահանումների ժամանակ մերկանալու գաղափարը նրան դուր չեկավ և նա թողեց իր գործունեությունը։ Վերադառնալով Կանադա, նա երկու տարի մտածելուց հետո կրկին վերադարձավ իր աշխատանքին։

## Գործունեություն
### 1984–1987․ սկիզբ և հաջողություն
1984 թվականին նա մեկնեց Նյու Յորք, որպեսզի ստորագեր պայմանագիր Elite–ի հետ։ Այնտեղ նա հանդիպեց հայտնի մոդելային գործակալ Ջոն Կասաբլանկասի հետ, ով նմանացրեց Եվանգելիստային մոդել Ջոան Սեվերանսին։ 19 տարեկանում Elite–ը ուղարկեց Եվանգելիստային Փարիզ, որտեղ և նա սկսեց իր բարձր նորաձևության կարիերան։ Նրա առաջին խոշոր ամսագրի շապիկը 1984 թվականի L'Officiel նոյեմբերյան համարն էր։ Դրան հաջորդելով նա հայտնվում է հայտնի ամսագրերի՝ Vogue, Harper's Bazaar, Cosmopolitan, Glamour, Mademoiselle, Elle, W, Marie Claire, Allure, Time, Interview, Newsweek, Rolling Stone, Cigar Aficionado և i-D միջազգային համարների շապիկներին և էջերում։

1985 թվականին սկսեց աշխատել Կարլ Լագերֆելդի հետ, ով Շանելի գլխավոր դիզայներն էր, ով շուտով Եվանգելիսային համարեց իր մուսան։ Լագերֆելդը նրա մասնին արտահայտվել է․ «Աշխարհում չկա մեկ այլ մոդել այնքան պրոֆեսիոնալ, ինչքան նա է»։ Եվանգելիստան առաջին լուսանկարչական մոդելներից էր, ովքեր նաև մեծ հաջողությունների են հասել անցուղային կարիերայում։ Հետագայում նա դարձավ նաև դիզայներ Ջիանի Վերսաչեի մուսան, ում առաջին անգամ հանդիպել էր 1987 թվականին։ Բացի այդ երկու դիզայներներից Եվանգելիստան նաև աշխատել է բազում աշխարհահռչակ բրենդների և դիզայներների համար, որոնցից են՝ Վալենտինո, Dolce & Gabbana, Ջիանֆրանկո Ֆերե, Ռալֆ Լոուրեն, Yves Saint Laurent, Ազեդին Ալաիա, Oscar de la Renta, Ջրորջիո Արմանի, Թիերի Մագլեր, Կլաուդ Մոնթանա, Դոնա Կարան, Ջիլ Սանդեր, Ժան Պոլ Գոտյե, Ալբերտա Ֆերետի, Իսահակ Միզրահի, Էսկադա, Քելվին Քլայն, Սալվատոր Ֆերագամո, Մաքս Մարա, Փերի Էլիս, Chloé, Comme des Garçons, Բիլ Բլաս, Էղվե Լեժե և այլն։ Աշխատել է նաև ոչ նորաձևության ընկերությունների հետ, ինչպիսիք են՝ Visa, American Express, Պիցցա Հաթ, De Beers, Elizabeth Arden (ընկերություն)։

1986 թվականին հանդիպեց լուսանկարիչ Ստիվեն Մեիսելին։ Նրանք դարձան ընկերներ և միասին համագործակցեցին բազում նորաձևությունների գովազդներում։ 1987 թվականից նա մասնակցեց Revlon բրենդի «Ամենաանմոռանալի կինը աշխարհում» վերնագրված գովազդում՝ նկարահանված Ռիչարդ Ավեդոնի կողմից։ Աշխատել է նաև այլ լուսանկարիչների հետ՝ Փիթեր Լինդբերգ, Իրվինգ Պեն, Փրանցեսկո Սկավուլո, Հերբ Ռիթս, Բրյուս Ուեբեր, Պատրիկ Դեմանշելիե, Ջիան Պաոլո Բարբիերի, Պաոլո Ռովերսի, Նորման Պարկինսոն, Արթուր Էլգորտ, Ջիլես Բենսիմոն, Սանտե Դ'Օրազիո, Էլեն վոն Անվերթ, Նիկ Նայթ և այլք։

### 1988–1992․ սուպերմոդելների ժամանակաշրջան
Լինդբերգը 1988 թվականի աշնանը Եվանգելիստային խորհուրդ տվեց կտրել իր մազերը կարճ ՝ նրան լուսանկարչություններից մեկի ժամանակ կարճ կեղծամով տեսնելուց հետո։ Ուստի, նա կտրեց իր մազերը։ Հաջորդ օրը նա այդ կեցվածքով լուսանկարվեց հենց Լինդբերգի կողմից։ Սակայն նրա նոր կեցվածքը չընդունվեց նորաձևության կողմից և նա չեղարկվեց մասնակցել 16 նորաձևության շոուների։ Ինչևէ 1989 թվականի գարնանը նրա սանրվածքը համարվում էր սեզոնի տեսքը։ Սանրվածքը կոչվեց «Լինդան», իսկ դրա հիման վրա ստեղծվեց կեղծամ «Եվանգելիստան» անունով։ Նույնիսկ հայտնի կանայնք էին ձգտում նմանվել նրան։ Նրանց շարքում էին Դեմի Մուրը՝ «Ուրվական» ֆիլմի համար և Սյուզան Սուլիվանը «Ֆալկոն Կրեստ» հեռուստաշոուի համար։ Եվանգելիստայի սանրվածքը նրան բերեց մեծ հաջողությունների և ամրապնդեց նրա «սուպերմոդել» լինելու կոչումը։

Եվանգելիստան «Մեծ վեցնյակ»–ի անդամ էր։ Այն սուպերմոդելների խումբ էր, որը հասել էր մեծ հաջողությունների ուշ 1980–ականներին և վաղ 1990–ականներին։ Այդ խումբն ավելի հայտնի էր քան շատ դերասաններ և երգիչներ։ Շուտով նա, Նաոմի Քեմփբելն ու Քրիստի Տարլինգստոնի հետ կազմեցին եռյակ, որը կոչվեց «Երրորդություն»։ Նրանց միացան Սինդի Քրոուֆորդը և Տատիանա Պատիթզը 1990 թվականի հունվարի բրիտանական Vogue ամսագրի շապիկը զարդարելու համար՝ լուսանկարահանված Լինդբերգի կողմից։ Ջորջ Մայքլը տեսնելով այդ համարի շապիկը հրավիրեց այդ հինգին մասնակցելու իր «Freedom '90» երգի տեսահոլովակի նկարահանմանը։ Այդ նույն տարում People ամսագիրը Եվանգելիստային ներառեց «Աշխարհի 50 ամենագեղեցիկ մարդիկ» ցանկում։ Նա նաև մասնակցել է Օփրա Ուինֆրիի հոռուստաշոուին, որտեղ նա հանդիսանում էր ժյուրի «*Elite*» մոդելային մրցակցության ժամանակ և ընտրեց Լեսլի Բիբին հաղթող, որը հետագայում դարձավ դերասանուհի։

1990 թվականի հոկտեմբերին Եվանգելիստան վարսահարդար Օրբեյի խորհրդով ներկեց իր բնական շագանակագույն մազերը պլատինե շեկ գույնով, որը ցնցեց նորաձևության աշխարհը։ Ամիսներ անց նա ներկեց իր մազերը շոկային կարմիր, հայտնի որպես «տեխնիկոլոր կարմիր» գույնով։ Այսպիսով նրան սկսեցին կոչել «քամելեոն»՝ վարսերի հաճախակի գույնի և սանրվածքի փոփոխման, միևնույ ժամանակ ազդելով նորաձևության աշխարհի վրա։ Նրան հաճախ նմանեցնում են Սոֆի Լորենին, Ավա Գարդներին, Ջինա Լոլոբրիջիդային և Էլիզաբեթ Թեյլորին։

1991 թվականին Լանվին նորաձևության տունը վճարեց Եվանգելիստային 20,000 դոլար՝ իր գարուն/ամառ բարձր մոդայի ցուցադրությանը մասնակելու համար։ Նույն տարվա ապրիլին մասնակցեց դիզայներ Աննա Սուիի առաջին հավաքածուի ցուցադրությանը, սակայն չվերձրեց գումնար նրանից, այլ մասնակցեց աջակցության նպատակով։ Երկու ամիս անց նա մասնակցեց Վալենտինոյի 30–րդ հոբելյրական ցուցդրությանը Հռոմում։ 1991 թվականի սեպտեմբերին Time ամսագրի շապիկնը ներառում էր սուպերմոդելներին։ Հաջորդ ամսում լրագրող Սյուզի Մենկեսը Vogue–ի համար գրված հոդվածում Եվանգելիստային անվանեց «աշխարհի աստղային մոդելը»։ Նույն տարում նա մասնակցեց փաստավավերագրական «*Մոդելները․ ֆիլմ*» ֆիլմում՝ որի ռեժիսորը Լինդբերգն էր։ Նկարահանվել է MTV–ի «House of Style» հեռուստաշոուում՝ նվիրված հենց իրեն։

1991 թվականի վերջերին և 1992 թվականի սկզբներին Եվանգելիստան հայտնվել էր Կենար բրենդի գովազդային վահանկներում Թայմս Սքվերում։ Նրանցից ամենաքննարկված և քննադատված վահանակում Եվանգելիստան նստած էր յոթ սիլիցիացի կանանց կողքին։ Չնայած նրան, որ այն բացասական քննարկումերի արժանացավ իտալացի կանանց կողմից, սահմանափակ լուսանկարները վաճառվեցին 1,000 դոլարով (մեկ նկարը միայն), որը նվիրաբերվեց ՁԻԱՀ–ի բուժմանը։ Ինչպես նաև լուսանկարը ընդգրկվեց «20 ամենակարևոր նորաձևության լուսանկարները երբևէ» ցանկում։ Կենար բրենդի տնօրեն Կենեթ Ցիմերմանը արտահայտվել է․ «Նա աճեցրեց մեր վաճառքի թիվը անմիջապես։ Լինդան մեր Մայքլ Ջորդանն էր։ Մենք ընտրեցինք նրան, քանի որ ուզում էինք աստղի և երեք կամ չորս աստղային մոդելներից, որոնց մեջ նա առաջինն է»։

1992 թվականի ապրիլյան 100–րդ հոբելյարական Vogue–ի շապիկնը, որում պատկերված էին Եվանգելիստան և այլ սուպերմոդելներ՝ դարձավ այդ ամսագրի ամենաշատ վաճառքներ գրանցած համարը։ Նկարահանվել է Ջորջ Մայքլի «Too Funky» տեսահոլովակում՝ ծաղրելով իր իսկ կերպարը։ Նա նաև համարվում է բարակ հոնքերի հիմանդիրը, որը դարձավ այդ թվականի աշնան թրենդը։ Նրա 1992 թվականի սեպտեմբերյան Harper's Bazaar ամսագրի շապիկը համարվում է իկոնիկ և 2005 թվականին համարակալվել է 9–րդը «Վերջին 40 տարվա թոփ 40 ամսագրի շապիկները» աղյուսակում։ 1992 թվականին Ռու Փոլի «Supermodel (You Better Work)» երգում նշվեց Եվանգելիստայի անունը։

### 1993–1998․ վերջին տարիներ
1993 թվականին նա և Կլաուդիա Շիֆերը մեկնեցին հնգօրյա ճամփորդության Ավստրալիա՝ մամլո ասուլիսներ և նորաձևության հոռուստաշոուներին մասնակցելու նպատակով։ 1994 թվականի հոկտեմբերյան իտալական Vogue–ի 30–րդ հոբելյարական համարում պատկերված էին Եվանգելիստան և ևս մի քանի մոդելներ։ Նույն տարում նկարահանվեց «Պատրաստի հագուստ» ֆիլմում։ 1995 թվականին վարսահարդար Գարենը փոխեց Եվանգելիստայի սանրվածքը՝ 1960–ականներին բնորոշ կարճ ասիմետրիկ սանրվածք։ Նույն տարում նա մասնակցեց Թիերի Մյուգլերի 20–րդ հոբելյարական նորաձևության շոուի ցուցադրությանը։ Շուտով նա 5 միլիոն դոլար արժողությամբ գործարք կնքեց Կլաիրոլ բրենդի հետ։ Մասնակցել է «*Unzipped*» նորաձևության վավերագրական ֆիլմում։

1996 թվականին Եվանգելիստան նա Լինդբերգի «10 կանայք» գրքի տասը կանանցից մեկն էր։ Ինչպես նաև նա զարդարել էր այդ գրքի շապիկնը։ Հայտնվել է «*Catwalk*» նորաձևության վավերագրական ֆիլմում։ Եվանգելիստան Թայվանի Vogue–ի առաջին համարի շապիկի դեմքն էր։ Շուտով կնքեց Yardley of London բրենդի հետ 7.75 միլիոն դոլարանոց պայմանագիր։ 1998 թվականին Եվանգելիստան ինքնակամ հեռացավ մոդելային աշխարհից և տեղափոխվեց Ֆրանսիական Ռիվիերա, որտեղ անցկացրեց իր կյանքի հաջորդ երկու տարիները։

### 2001–ներկա․ վերադարձ
2001 թվականին Եվանգելիստան վերադարձավ մոդելային գործունեությանը և հայտնվեց այդ տարվա սեպտեմբերյան Vogue–ի համարի շապիկին։ Այդ նույն տարում օգնեց զարգացնել American Legend Cooperative բրենդը, որը արդեն վեց տարի է չէր երևում։ Ռոկո Լասպատան՝ այդ բրենդի գովազդի լուսանկարիչը ասել է․ «Նա Մարիա Կալասն է մոդելային աշխարհում»։ 2002 թվականին նա մասնակցեց Վերսաչեի աշուն/ձմեռ հավաքածուի ցուցադրությանը։ Հաջորդ տարի նա կրկին վերադարձավ բարձր մոդայի ցուցադրություններին՝ աշխատելով Վերսաչեի և Dolce & Gabbana–ի համար։ 2003 թվականին Եվանգելիստան կատարեց Շանելի աշուն/ձմեռ ցուցադրության փակումը՝ կրելով սպիտակ հարսանեկան զգեստ։ 2004 թվականին նա մասնակցեց NARS Cosmetics–ի և Ֆենդիի գարուն/ամառ ցուցադրություններին։ Նա նաև մասնակցեց Ժան Պոլ Գոտյեի առաջին Հերմեսի ցուցադրությանը։ Այդ տարվա ամռանը նա մասնակցեց Ann Inc–ի 50–րդ հոբելյարական ցուցադրության գովազդին, որը լուսանկարեց Էնի Լեիբովիթզը։

2006 թվականին Եվանգելիստան և Կրիստեն Մակմենամին հայտնվեցին *Vogue: The Illustrated History of the World's Most Famous Fashion Magazine* գրքի շապիկում։ Այդ տարվա օգոստոսին նա հայտնվեց Vogue–ի շապիկին, դառնալով առաջին մոդելը, ով հայտնվել է այդ ամսագրի շապիկին ավելին քան մեկ տարում։ Նրա վերջին մոդելային ցուցադրությունը եղավ 2007 թվականին՝ 60–րդ հոբելյարական Քրիստիան Դիորի շոուն։ Այդ տարում նա կնքեց բազմամյա բացառիկ պայմանագիր L’Oréal կոսմետիկա արտադրող ընկերության հետ։

2008 թվականի մայիսին ներկա գտնվեց Կաննի կինոփառատոնին և լուսանկարահանվեց հնդկուհի Այշվարիա Ռայի հետ։ Շուտով ն նկարահանվեց ՄԵիսելի կողմից Պրադայի աշուն/ձմեռ հավաքածուի համար։ Նույն թվականի սեպտեմբերին նա հայտնվեց Vanity Fair ամսագրի շապիկին, որը վերագրվեց «Ինքն իրենց լիգա (A League of Their Own)»։ 2009 թվականին Մետրոպոլիտեն թանգարանում անցկացվեց «Մեդել, որպես մուսա․ մարմնավորելով նորաձևությունը (The Model as Muse: Embodying Fashion)» ցուցադրությունը, որը հարգանքի տուրք էր մատուցում որոշ սուպերմոդելների, որոնց թվում էր նաև Եվանգելիստան։ Նա նաև հայտնվեց ցուցադրության ուղեկից գրքույկի շապիկին։ 2010 թվականին նա ընտրվեց ներկայացնելու Թայբոթս բերնդը իրենց գովազդում։

Եվանգելիստան լուսանկարահանվել է Լագերֆելդի կողմից Շանելի գարուն 2012 աչքի պարագաների գովազդի համար։ 2012 թվականի մայիսին նա մասնակցեց Met Gala տոնակատարությանը, որպես Միուչիա Պրադայի հատուկ հյուր, ում մատուցում էին հարգանքի տուրք տոնակատարության ժամանակ։ Երեք տարվա դադարից հետո նա այդ նույն ամսում հայտնվեց իտալական *Vogue* ամսագրի շապիկին։ Հետո նա հայտնվեց «Vogue․ Խմբագրի աչքերով (The Editor's Eye)» նորաձևության գրքում, որպես մոդել–մուսա։ Նոյեմբերին նա դարձավ Fashion ասմագրի 35–րդ հոբելյարական համարի շապիկի դեմքը։ Մի քանի ամիս անց իսպանական բրենդ *LOEWE*–ն ընտրեց Եվանգելիստային ներկայացնելու իրենց նոր «*Aura*» օծանելիքը։

2013 թվականին նա հանձնեց Թիմ Բլանկսին մրցանակը Ամերիկյան դիզայներների խորհուրդի մրցանակաբաշխության ժամանակ։ Նկարահանվեց Լագերֆելդի կողմից՝ նրա *Շուպեթ* կատվի հետ, 2013 թվականի հուլիսյան գերմանական Vogue–ի շապիկի համար, որտեղ նա նմանակում էր դերասանուհի Աննա Մանյանիին։ Նույն ամսում նա հայտնվեց նաև իտալական համարի շապիկում, որը նվիրված էր Ֆրանկա Սոզանիի գլխավոր խմբագրի պաշտոնի 25–րդ տարվան։

2014 թվականին նա մասնակցեց Սպիտակ տան թղթակիցների ասոցիացիայի ընթրիքին։ Մոսկինոյի աշուն/ձմեռ 2014 հավաքածուի համար նրան լուսանկարեց Մեիսելը։ Եվնագելիստան նաև մի շարք այլ մոդելների հետ դարձավ Ճապոնիայի սեպտեմբեր 2014 Vogue ամսագրի շապիկի դեմքը, որը ամսագրի 15–րդ հոբելյարական համարն էր։ 2014 թվականի սեպտեմբերյան Harper's Bazaar–ի շապիկում հայտնվելիս համարը վերնագրվեց «*Harper's–ի ամենամեծը երբևէ*»։ Նույն թվականի նույն ամսում նա եղավ այն 50 մոդելներից մեկը, ով հայտնվեց իտալական Vogue–ի 50–րդ հոբելյարական շապիկին։ Նրան ընտրեցին ներկայացնելու Dolce & Gabbana–ի նոր կոսմետիկայի հավաքածուն։ 2014 թվականի հոկտեմբերին հայտնի դարձավ, որ Եվանգելիստան ստորագրել է պայմանագիր, ըստ որի նա կլինի Ավստրալիայի հաջորդ թոփ մոդելը նորաձևության մրցույթի իներորդ սեզոնի ժյուրիի անդամ–հյուր։

*Hudson's Bay* կանադական բրենդը ընտրեց Եվանգելիստային իրեց գարուն 2015 հավաքածուն ներկայացնելու համար։ Հավաքածուն կոչվեց «The Room», որը նկարահանեց Պամելա Հանսոնը։ 2015 թվականի հունիսին Եվանգելիստան FiFi Awards մրցանակաբաշխությունում ներկայացրեց և հանձնեց տղամարդկանց և կանանց օծանելիքների հաղթող ճանաչված բրենդների մրցանակները։ Նույն թվականի հոկտեմբերին նա հայտնվեց գլխարկների դիզայներ Ֆիլիպ Թրիսիի «*Philip Treacy: Hat Designer*» գրքում։ Նաև հոկտեմբերին նա գովազդեց *Մոսկինոյի* նոր «Fresh» օծանելիքը։

## Ակտիվիզմ և մրցանակներ
մինի|ձախից|Եվանգելիստայի աստղը Կանադայի փառքի անցուղում
Եվանգելիստան ՄԻԱՎ–ՁԻԱՀ–ի և կրծքի քաղցկեղի դեմ պայքարող ակտիվիստ է։ Նա «Mac AIDS Fund» ֆոնդի անդամ և իկոնա էր։ 2013 թվականի հոկտեմբերին հովանավորել է amfAR ֆոնդի Ռիո դե ժանեյրոյի համերգը։

1996 թվականին VH1 հեռուստաալիքի կողմից նա ստացավ Նորաձևության կյանքի նվաճումների մրցանակ, որը նրան հանձնեց Աննա Վինտուրը՝ Vogue–ի գլխավոր խմբագիրը։

2003 թվականի հունիսին Տորոնտոյում ստեղծվեց աստղ Կանադայի փառքի անցուղում Եվանգելիստայի պատվին։ 2005 թվականին Գերմանիայում «*Women's World Awards*» մրցանակաբաշխության կողմից ստացավ նորաձևության աշխարհի իկոնայի մրցանակ։

2008 թվականի մարտին Եվանգելիստան կոչվեց «ամբողջ ժամանակների ամենամեծ սուպերմոդելը» CBC Television–ի *Fashion File* հոռուստաշոուի կողմից։

## Անձնական կյանք
### Հարաբերություններ
1987 թվականին Եվանգելիստան ամուսնացավ Փարիզի *Elite* մոդելային գործակալության տնօրեն Ջերալդ Մարիի հետ։ Նրանք ամուսնալուծվեցին 1993 թվականին։ Նա ժամադրվել է Քայլ Մակլաքլենի հետ, ում առաջին անգամ հանդիպել է Barneys New York բրենդի նկարահանումների ժամանակ 1992 թվականին։ Նրանք 1995 թվականին նշանվեցին, սակայն 1998 թվականին բաժանվեցին։ Շուտով նա սկսեց հանդիպել ֆրանսիացի ֆուտբոլիստ Ֆաբիեն Բարտեզի հետ։ Նա հղիացավ, սակայն վեց ամիս հղիությունից հետո նա վիժեց։ Զույգը բաժանվեց 2000 թվականին, ապա միացավ 2001 թվականին և վերջնականապես բաժանվեց 2002 թվականին։ 2006 թվականին սկսեց ժամադրվել Hard Rock Cafe սրճարանի հիմնադիր Փիթեր Մորթոնի հետ։ 2013 թվականի հունիսի 6–ին լրատվամիջոցներից հայտնի դարձավ, որ զույգը բաժանվել է։

2006 թվականի հոկտեմբերին նա ունեցավ երեխա, սակայն մերժեց անվանել կենսաբանական հոր անունը՝ լրատվամիջոցների բամբասանքներից և լուրերից խուսափելու համար։ Դեռ հղիության ժամանակ՝ օգոստոս ամսին, նա նկարահանվեց *Vogue* ամսագրի համար։

## Ծանոթագրություններ

## Արտաքին հղումներ
*

Կատեգորիա:Կանադացի կին ակտիվիստներ
Կատեգորիա:Կանադացի մոդելներ
Կատեգորիա:Մոդելներ այբբենական կարգով